ai4bharat/Pralekha huggingface dataset:
નાણા મંત્રાલય
આત્મનિર્ભર ભારતના છ મુખ્ય સ્તંભોમાંથી એકનું નિર્માણ કરે છે સ્વાસ્થ્ય તેમજ ખુશહાલી
સ્વાસ્થ્ય અને ખુશહાલીનું એકીકૃત અંગ છે, જળ, સ્વચ્થતા અને સ્વચ્છ હવા
2,87,000 કરોડ રૂપિયાના પરિવ્યય સાથે જળ જીવન મિશન ની જાહેરાત કરાઈ
શહેરી સ્વચ્છ ભારત મિશન 2.0 માટે 1,41,678 કરોડ રૂપિયા ફાળવાયા
વાયુ પ્રદૂષણની વધતી સમસ્યા દૂર કરવા માટે 2,217 કરોડ રૂપિયાની ફાળવણી
સ્વૈચ્છિક વાહન સ્ક્રૈપ નીતિની જાહેરાત કરાઈ
કેન્દ્રીય નાણાં તેમજ કોર્પોરેટ કાર્ય મંત્રી શ્રીમતી નિર્મલા સીતારમણ દ્વારા આજે સંસદમાં રજૂ કરાયેલ કેન્દ્રીય બજેટ 2021-22માં સ્વાસ્થ્ય અને ખુશહાલી પર મુખ્ય ભાર આપવામાં આવ્યો. જેનાથી આત્મનિર્ભર ભારતનો પાયો તૈયાર થાય છે, એટલે જ સ્વાસ્થ્ય અને ખુશહાલી માટે બજેટમાં 137 ટકાનો મોટો વધારો કરવામાં આવ્યો છે.
વિશ્વ સ્વાસ્થ્ય સંગઠન દ્વારા વારંવાર વૈશ્વિક સ્વાસ્થ્ય હાંસલ કરવાની પૂર્વ શરતના રૂપમાં સ્વચ્છ જળ, સ્વચ્છતા અને સ્વચ્છ પર્યાવરણના મહત્વ પર ભાર આપવાનો ઉલ્લેખ કરતા બજેટમાં આ ક્ષેત્રો માટે મોટી ફાળવણી કરવામાં આવી છે.
જળ જીવન મિશન 
કેન્દ્રીય બજેટમાં જળ જીવન મિશન  ના શુભારંભની ઘોષણા કરવામાં આવી છે. તેનો ઉદ્દેશ 2.86 કરોડ ઘરોને નળ કનેક્શન્સની સાથે તમામ 4,378 શહેરી સ્થાનિક સંસ્થાઓમાં સમાન પાણી પુરવઠો પૂરો પાડવાનો અને 500 અમૃત શહેરોમાં પ્રવાહી કચરાનું વ્યવસ્થાપન ઉપલબ્ધ કરવાનો છે. જે 5 વર્ષમાં રૂ. 2,87,000 કરોડના ખર્ચ સાથે લાગુ કરવામાં આવશે.
સ્વચ્છ ભારત, સ્વસ્થ ભારત
શહેરી ભારતની સ્વચ્છતા માટે બજેટમાં નિર્માણ અને ડિમોલિશન પ્રવૃત્તિઓમાંથી ઉત્પન્ન થતા કચરાના અસરકારક સંચાલન દ્વારા અને તમામ જૂની ડમ્પિંગ સાઇટ્સ પર જૈવિક ઉપચાર, સંપૂર્ણ ગટર વ્યવસ્થાપન અને ગંદાપાણીની સારવાર, સિંગલ યુઝ પ્લાસ્ટિકના ઘટાડા પર ધ્યાન કેન્દ્રિત કરવામાં આવ્યું છે. હવાના પ્રદૂષણમાં ઘટાડો. શહેરી સ્વચ્છ ભારત મિશન 2.0નો અમલ 2021-26 સુધીના પાંચ વર્ષના ગાળામાં કરવામાં આવશે, જેમાં કુલ 1,41,678 કરોડ રૂપિયાની ફાળવણી કરવામાં આવશે.
સ્વચ્છ વાયુ
વાયુ પ્રદૂષણની વધતી સમસ્યાને પહોંચી વળવા માટે, આ બજેટમાં 10 લાખથી વધુ વસ્તીવાળા 42 શહેરી કેન્દ્રો માટે 2,217 કરોડ રૂપિયા આપવાની દરખાસ્ત કરવામાં આવી છે.
સ્ક્રેપ નીતિ
જુના અને જર્જરિત વાહનોના નિકાલ માટે કેન્દ્રીય બજેટનો સ્વૈચ્છિક વાહન સ્ક્રેપ નીતિ એ એક મહત્વપૂર્ણ ભાગ છે. જેનાથી બળતણ કાર્યક્ષમ, પર્યાવરણને અનુકૂળ વાહનોને પ્રોત્સાહન આપવામાં મદદ મળશે, જેનાથી વાહન પ્રદૂષણ અને તેલ આયાત બિલમાં ઘટાડો થશે. સ્વચાલિત ફિટનેસ કેન્દ્રોમાં વાહનની ફિટનેસ તપાસ કરાશે, જે વ્યક્તિગત વાહનોના કિસ્સામાં 20 વર્ષ પછી અને વ્યાવસાયિક વાહનોના કિસ્સામાં 15 વર્ષ પછી કરાશે. નાણાં મંત્રીએ જાહેરાત કરી કે આ યોજનાની વિગતો મંત્રાલય દ્વારા અલગથી આપવામાં આવશે.
SD/GP/BT
(Visitor Counter : 269
પ્રધાનમંત્રીનું કાર્યાલય
પ્રધાનમંત્રીએ મા દુર્ગાના ચોથા સ્વરૂપ મા કુષ્માંડાને નમન કર્યા
પ્રધાનમંત્રી શ્રી નરેન્દ્ર મોદીએ નવરાત્રી દરમિયાન ભક્તો માટે મા દુર્ગાના ચોથા સ્વરૂપ મા કુષ્માંડાના આશીર્વાદ માગ્યા છે.
શ્રી મોદીએ દેવીની પ્રાર્થના ના પાઠ પણ શેર કર્યા.
પ્રધાનમંત્રીએ ટ્વીટ કર્યું;
"આજે નવરાત્રિ નિમિત્તે મા દુર્ગાના ચોથા સ્વરૂપના ચરણોમાં નતમસ્તક છું! મા કુષ્માંડાના આશીર્વાદથી સૌનું જીવન સમૃદ્ધિ અને સુખ-સમૃદ્ધિથી ભરપૂર બને, એ જ કામના..."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ પીલીભીત દુર્ઘટનામાં જીવ ગુમાવનારા લોકોના પરિવારજનો માટે એક્સ-ગ્રેશિયાને મંજૂરી આપી
પ્રધાનમંત્રી શ્રી નરેન્દ્ર મોદીએ પીલીભીત દુર્ઘટનામાં જીવ ગુમાવનારા લોકોના પરિવાર માટે એક્સ-ગ્રેશિયાની રકમ મંજૂર કરી છે.
પીએમઓ દ્વારા એક ટ્વીટમાં કહેવામાં આવ્યું છે:
"પ્રધાનમંત્રી શ્રીએ પીલીભીત દુર્ઘટનામાં જીવ ગુમાવનારા લોકોના પરિવારો માટે PMNRF તરફથી પ્રત્યેકને 2 લાખ રૂપિયાની એક્સ-ગ્રેશિયા મંજૂર કરી છે. જ્યારે ઘાયલોને 50,000 રૂપિયા આપવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાપડ મંત્રાલય
દેશભરમાં વિવિધ હસ્તકલાઓમાં 75 તાલીમ કેન્દ્રોમાં સમર્થ તાલીમનું ઉદ્ઘાટન;
2,250 કારીગરોને કૌશલ્ય તાલીમ આપવામાં આવી હતી અને તાલીમાર્થી દીઠ 300 રૂપિયા પ્રતિ દિવસ પગાર વળતર આપવામાં આવ્યું;
આઝાદી કા અમૃત મહોત્સવની ઉજવણીના ઉદ્ઘાટન કાર્યક્રમ દરમિયાન સેમિનાર, વર્કશોપ અને ચૌપાલનું આયોજન
ભારત આઝાદીના 75 વર્ષ નિમિત્તે “આઝાદી કા અમૃત મહોત્સવ” ઉજવી રહ્યું છે. પ્રધાનમંત્રી શ્રી નરેન્દ્ર મોદીની કલ્પના મુજબ આ મહોત્સવ ભારતના લોકોને સમર્પિત આત્મનિર્ભર ભારતની રૂપરેખા ઘડવામાં મહત્વની ભૂમિકા ભજવે છે. કાપડ મંત્રાલયના વિકાસ કમિશનર  ની કચેરી, 12 માર્ચ, 2021ના રોજ શરૂ થયેલી “આઝાદી કા અમૃત મહોત્સવ” ની સત્તાવાર મુલાકાત દરમિયાન દેશના હસ્તકલા કારીગરો માટે તેની વિવિધ યોજનાઓ અને કાર્યક્રમોને વિસ્તૃત કરીને ઉજવણીમાં સક્રિયપણે ભાગ લઈ રહી છે.
2 ઓક્ટોબર, 2021ના રોજ મહાત્મા ગાંધી જયંતિના પ્રસંગે, વિકાસ કમિશનર  ની કચેરીએ સમગ્ર દેશમાં વિવિધ હસ્તકલામાં 75 તાલીમ કેન્દ્રોમાં સમર્થ તાલીમનું ઉદ્ઘાટન કર્યું. સમર્થ તાલીમ 2,250 કારીગરોને કૌશલ્યની તાલીમ પૂરી પાડે છે તેમજ આ કેન્દ્રો પર તાલીમાર્થી દીઠ 300 રૂપિયા પ્રતિ દિવસ વેતન વળતર પણ આપે છે. સમર્થ તાલીમના તમામ અભ્યાસક્રમો કૌશલ્ય વિકાસ અને ઉદ્યોગસાહસિકતા માર્ગદર્શિકા અનુસાર રાષ્ટ્રીય કૌશલ્ય લાયકાત ફ્રેમવર્ક  છે. સફળ પ્રશિક્ષિત કારીગરોને વેતન વળતર સીધા કારીગરોના ખાતામાં ડીબીટી મોડ દ્વારા ચૂકવવામાં આવે છે. તાલીમ દરમિયાન કાચો માલ પણ વિભાગ દ્વારા આપવામાં આવે છે.
હસ્તકલા કારીગરોને હસ્તકલા તાલીમ કાર્યક્રમો દ્વારા કુશળ બનાવવા માટે વિકાસ કમિશનર  ની કચેરી સખત મહેનત કરી રહી છે. તમામ તાલીમ કેન્દ્રો પર, આ કાર્યક્રમોનું ઉદ્ઘાટન વિવિધ મહાનુભાવો, સ્થાનિક પ્રતિનિધિઓ જેમ કે વિધાનસભાના સભ્ય, કોર્પોરેટરો, વહીવટી અધિકારીઓ, પ્રખ્યાત કારીગરો અને કેન્દ્ર/રાજ્ય સરકારોના વિવિધ અધિકારીઓ દ્વારા કરવામાં આવ્યું હતું.
ઉદ્ઘાટન કાર્યક્રમ દરમિયાન સેમિનાર/ વર્કશોપ/ ચૌપાલનું પણ આયોજન કરવામાં આવ્યું હતું જેમાં કારીગરોને ભારત સરકારની વિવિધ યોજનાઓ સહિત વિકાસ કમિશનર  ની યોજનાઓ વિશે માહિતી આપવામાં આવી હતી.
SD/GP/BT
(Visitor Counter : 257
સમાજીક ન્યાય અને અધિકારીતા મંત્રાલય
ટ્રાન્સજેન્ડર વ્યક્તિઓને નાણાકીય સહાય
રોગચાળાને કારણે લોકડાઉન દરમિયાન આજીવિકા ગુમાવનાર ટ્રાન્સજેન્ડર વ્યક્તિઓને મદદ કરવા માટે, પ્રથમ લોકડાઉન દરમિયાન 5,711 વ્યક્તિઓને અને બીજી લહેર દરમિયાન 5,938 વ્યક્તિઓને ડાયરેક્ટ બેનિફિટ ટ્રાન્સફર  દ્વારા રૂ. 1,500 ની સહાય આપવામાં આવી હતી. રાજ્યવાર વિગતો પરિશિષ્ટ -1 અને 2 માં છે.
રોગચાળા દરમિયાન આજીવિકા ગુમાવનાર ટ્રાન્સજેન્ડર વ્યક્તિઓને ટેકો આપવા માટે આ એક વખતનું પગલું હતું.
|
|
ક્રમાંક
|
|
રાજ્ય / કેન્દ્રશાસિત પ્રદેશ
|
|
લભાર્થીઓની સંખ્યા
|
|
1.
|
|
આંધ્રપ્રદેશ
|
|
118
|
|
2.
|
|
અરુણાચલ પ્રદેશ
|
|
31
|
|
3.
|
|
આસામ
|
|
10
|
|
4.
|
|
બિહાર
|
|
165
|
|
5.
|
|
છત્તીસગઢ
|
|
624
|
|
6.
|
|
ગોવા
|
|
31
|
|
7.
|
|
ગુજરાત
|
|
150
|
|
8.
|
|
હરિયાણા
|
|
52
|
|
9.
|
|
હિમાચલ પ્રદેશ
|
|
2
|
|
10.
|
|
જમ્મુ અને કાશ્મીર
|
|
8
|
|
11.
|
|
ઝારખંડ
|
|
86
|
|
12.
|
|
કર્ણાટક
|
|
561
|
|
13.
|
|
કેરળ
|
|
172
|
|
14.
|
|
મધ્યપ્રદેશ
|
|
47
|
|
15.
|
|
મહારાષ્ટ્ર
|
|
510
|
|
16.
|
|
મણિપુર
|
|
189
|
|
17.
|
|
મેઘાલય
|
|
2
|
|
18.
|
|
મિઝોરમ
|
|
8
|
|
19.
|
|
નાગાલેન્ડ
|
|
5
|
|
20.
|
|
ઓડિશા
|
|
218
|
|
21.
|
|
પંજાબ
|
|
216
|
|
22.
|
|
રાજસ્થાન
|
|
215
|
|
23.
|
|
સિક્કિમ
|
|
1
|
|
24.
|
|
તમિલનાડુ
|
|
1,036
|
|
25.
|
|
તેલંગાણા
|
|
37
|
|
26.
|
|
ત્રિપુરા
|
|
1
|
|
27.
|
|
ઉત્તર પ્રદેશ
|
|
119
|
|
28.
|
|
ઉત્તરાખંડ
|
|
7
|
|
29.
|
|
પશ્ચિમ બંગાળ
|
|
814
|
|
30.
|
|
ચંડીગઢ
|
|
17
|
|
31.
|
|
દિલ્હી
|
|
158
|
|
32.
|
|
લક્ષદ્વીપ
|
|
44
|
|
33.
|
|
પુડુચેરી
|
|
57
|
|
|
|
કુલ
|
|
5,711
પરિશિષ્ટ-2
|
|
ક્રમાંક
|
|
રાજ્ય / કેન્દ્રશાસિત પ્રદેશ
|
|
લભાર્થીઓની સંખ્યા
|
|
-
|
|
આંધ્રપ્રદેશ
|
|
7
|
|
-
|
|
આસામ
|
|
17
|
|
-
|
|
બિહાર
|
|
149
|
|
-
|
|
છત્તીસગઢ
|
|
590
|
|
-
|
|
ગુજરાત
|
|
310
|
|
-
|
|
હરિયાણા
|
|
74
|
|
-
|
|
હિમાચલ પ્રદેશ
|
|
6
|
|
-
|
|
ઝારખંડ
|
|
15
|
|
-
|
|
કર્ણાટક
|
|
476
|
|
-
|
|
કેરળ
|
|
197
|
|
-
|
|
મધ્યપ્રદેશ
|
|
91
|
|
-
|
|
મહારાષ્ટ્ર
|
|
131
|
|
-
|
|
મણિપુર
|
|
385
|
|
-
|
|
મેઘાલય
|
|
7
|
|
-
|
|
મિઝોરમ
|
|
3
|
|
-
|
|
નાગાલેન્ડ
|
|
14
|
|
-
|
|
ઓડિશા
|
|
681
|
|
-
|
|
પંજાબ
|
|
75
|
|
-
|
|
રાજસ્થાન
|
|
197
|
|
-
|
|
સિક્કિમ
|
|
4
|
|
-
|
|
તમિલનાડુ
|
|
710
|
|
-
|
|
તેલંગાણા
|
|
718
|
|
-
|
|
ઉત્તરાખંડ
|
|
50
|
|
-
|
|
ઉત્તર પ્રદેશ
|
|
76
|
|
-
|
|
પશ્ચિમ બંગાળ
|
|
576
|
|
-
|
|
ચંડીગઢ
|
|
35
|
|
-
|
|
દાદરા અને નગર હવેલી
|
|
1
|
|
-
|
|
દિલ્હી એનસીટી
|
|
334
|
|
-
|
|
જમ્મુ અને કાશ્મીર
|
|
9
|
|
|
|
કુલ
|
|
5,938
આ માહિતી સામાજિક ન્યાય અને અધિકારીતા રાજ્યમંત્રી શ્રી એ નારાયણસ્વામીએ રાજ્યસભામાં લેખિત જવાબમાં આપી હતી.
SD/GP/BT
(Visitor Counter : 227
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- 41,985 દર્દીઓ સાજા થઇ ગયા હોવાનું નોંધાયું છે.
- સક્રિય કેસનું ભારણ વધુ ઘટીને 4.35 લાખ થયું
- દૈનિક ધોરણે નવા પોઝિટીવ કેસ કરતાં નવા સાજા થયેલા કેસની સંખ્યા વધુ થઇ
- રાષ્ટ્રીય સરેરાશ સાજા થવાનો દર 93.94% થઇ ગયો છે.
- દેશમાં આજદિન સુધીમાં કુલ સાજા થયેલા દર્દીઓની સંખ્યા વધીને 88,89,585 થઇ ગઇ છે

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
સક્રિય કેસનું ભારણ વધુ ઘટીને 4.35 લાખ થયું, દૈનિક ધોરણે નવા પોઝિટીવ કેસ કરતાં નવા સાજા થયેલા કેસની સંખ્યા વધુ થઇ
વધુ વિગતો માટે: https://pib.gov.in/PressReleasePage.aspx?PRID=1677344
પ્રધાનમંત્રીએ કોવિડ-19 રસી વિકસાવવા અને ઉત્પાદન પર કાર્યરત ત્રણ ટીમો સાથે સંવાદ કર્યો
વધુ વિગતો માટે: https://pib.gov.in/PressReleasePage.aspx?PRID=1677153
પ્રધાનમંત્રીએ NH-19ના વારાણસી- પ્રયાગરાજ વિભાગની સિક્સ લેન સુધી વિસ્તરણ કરાયેલી ધોરી માર્ગ પરિયોજનાનું ઉદ્ઘાટન કર્યું
વધુ વિગતો માટે: https://pib.gov.in/PressReleasePage.aspx?PRID=1677182
નેશનલ હાઈવે-19ના વારાણસી- પ્રયાગરાજ વિભાગની સિક્સ લેન સુધી વિસ્તરણ કરાયેલી ધોરી માર્ગ પરિયોજનાના ઉદ્ઘાટન પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1677311
પ્રધાનમંત્રી વારાણસીમાં દેવદિવાળી મહોત્સવમાં સામેલ થયા
વધુ વિગતો માટે: https://pib.gov.in/PressReleasePage.aspx?PRID=1677264
ઉત્તર પ્રદેશના વારાણસી ખાતે દેવ દિવાળી મહોત્સવમાં પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1677342
પ્રધાનમંત્રીએ યુકેના પ્રધાનમંત્રી શ્રી બોરિસ જોહનસન સાથે વાર્તાલાપ કર્યો
વધુ વિગતો માટે: https://pib.gov.in/PressReleasePage.aspx?PRID=1676600
પ્રધાનમંત્રીએ 3 સુવિધા સ્થળ ખાતે રસીની ઉત્પાદન પ્રક્રિયા અને વિકાસની સમીક્ષા કરી
વધુ વિગતો માટે: https://pib.gov.in/PressReleasePage.aspx?PRID=1676834
મન કી બાત 2.0ના 18મા એપિસોડમાં પ્રધાનમંત્રીના સંબોધનનો મૂળપાઠ 
વધુ વિગતો માટે: https://pib.gov.in/PressReleasePage.aspx?PRID=1676946
ડૉ. હર્ષ વર્ધને ભારતીય માસ કોમ્યુનિકેશન  ના વિદ્યાર્થીઓને ડિજિટલી સંબોધિત કર્યા
વધુ વિગતો માટે: https://pib.gov.in/PressReleseDetail.aspx?PRID=1676492
ડૉ. હર્ષ વર્ધને જૂની દિલ્હી રેલ્વે સ્ટેશન ખાતે ભારતીય રેડ ક્રોસ સોસાયટી  સાથે મળીને માસ્ક અને સાબુનું વિતરણ કર્યું
વધુ વિગતો માટે: https://pib.gov.in/PressReleseDetail.aspx?PRID=1677121
ભારતીય કોવિડ-19 રસી વિકાસને વેગ આપવા માટે સરકાર દ્વારા મિશન કોવિડ સુરક્ષા શરૂ કરાયુ
વધુ વિગતો માટે: https://pib.gov.in/PressReleseDetail.aspx?PRID=1676998
FACT CHECK
(Visitor Counter : 104
મંત્રીમંડળ
મંત્રીમંડળે કેન્દ્ર શાસિત પ્રદેશ દાદરા અને નગર હવેલીનાં સિલવાસા ખાતે મેડિકલ કોલેજની સ્થાપના કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે કેન્દ્ર શાસિત પ્રદેશ દાદરા અને નગર હવેલીનાં સિલવાસા ખાતે મેડિકલ કોલેજની સ્થાપનાં કરવા માટે મંજૂરી આપી છે.
મુખ્ય વિશેષતાઓ:
- કેન્દ્ર શાસિત પ્રદેશ દાદરા અને નગર હવેલીનાં સિલવાસા ખાતે મેડિકલ કોલેજ સ્થાપવામાં રૂ. 189 કરોડનો ખર્ચ થશે, જે બે વર્ષમાં વહેંચાશે. વર્ષ 2018-19માં રૂ. 114 કરોડ અને વર્ષ 2019-20માં રૂ. 75 કરોડનો ખર્ચ થશે. આ કોલેજમાં 150 વિદ્યાર્થીઓને સમાવાશે.
- ii. આ પ્રોજેક્ટ વર્ષ 2019-20માં પૂરો થશે અને તેનું બાંધકામ તથા મૂડી ખર્ચ મેડિકલ કાઉન્સિલ ઑફ ઈન્ડિયા ના ધોરણો મુજબ અને આરોગ્ય તથા પરિવાર કલ્યાણ મંત્રાલયનાં માર્ગદર્શન હેઠળ હાથ ધરવામાં આવશે.
- મેડિકલ કોલેજનો વાર્ષિક રિકરીંગ ખર્ચ કેન્દ્ર શાસિત પ્રદેશની અંદાજપત્રિય જોગવાઈઓમાં સમાવવામાં આવશે.
- iv. 14  લેવલની 21 કે તેથી વધુ નિયમિત પોસ્ટ ઉભી કરવામાં આવશે, જેમાં  357 નિયમિત પોસ્ટ ઉભી કરવામાં આવશે, જેની ભલામણ સ્થાપના ખર્ચ સમિતિ  દ્વારા કરવામાં આવી છે.
લાભઃ
આ મંજૂરી મળવાથી ડૉક્ટરોની ઉપલબ્ધિ વધશે અને ડૉક્ટરોની તંગી દૂર થશે. આનાથી બે કેન્દ્ર શાસિત પ્રદેશોના વિદ્યાર્થીઓ માટે તબીબી શિક્ષણની તકો વધશે. આનાથી જિલ્લા હોસ્પિટલોની હાલની માળખાગત સુવિધાઓનો ઉત્તમ ઉપયોગ થશે અને બે કેન્દ્ર શાસિત પ્રદેશોના તથા નજીકના વિસ્તારોના લોકો માટે ત્રીજા તબક્કાની સ્વાસ્થ્ય સુવિધાઓની સ્થિતિ સુધરશે. આ મેડિકલ કોલેજથી વિદ્યાર્થીઓને અને ખાસ કરીને બે કેન્દ્ર શાસિત પ્રદેશોના આદિવાસી અને ગ્રામીણ વિસ્તારોના લોકોને લાભ થશે.
J.Khunt/GP/RP
(Visitor Counter : 156
કોલસા મંત્રાલય
કોલ ઇન્ડિયાની પેટા કંપની MCL ભૂવનેશ્વરમાં કોવિડ-19 હોસ્પિટલ માટે ભંડોળ આપશે: પ્રહલાદ જોશી
કેન્દ્રીય કોલસા અને ખાણ મંત્રી શ્રી પ્રહલાદ જોશીએ વીડિયો કોન્ફરન્સના માધ્યમથી ભૂવનેશ્વરમાં કોવિડ-19 માટેની હોસ્પિટલના ઉદઘાટન સમારંભ દરમિયાન જણાવ્યું કે, “મહા નદી કોલ ફિલ્ડ્સ લિમિટેડ  દ્વારા ભૂવનેશ્વરમાં દેશની બીજી સૌથી મોટી કોવિડ-19 હોસ્પિટલમાં દર્દીઓની સારવારના ખર્ચ સહિત તમામ પ્રકારના ખર્ચ માટે ભંડોળ આપવામાં આવશે. આ માટે MCL દ્વારા અત્યાર સુધીમાં 7.31 કરોડ રૂપિયાની ફાળવણી કરી દેવામાં આવી છે.”
મહા નદી કોલ ફિલ્ડ્સ લિમિટેડ એ કોલ ઇન્ડિયાની પેટા કંપની છે જે, 500 બેડ અને વેન્ટિલેટર સાથેના 25 ઇન્સેન્ટિવ કેર યુનિટ  બેડ ધરાવતી આ હોસ્પિટલમાં તમામ પ્રકારના કામકાજ માટે ભંડોળ આપી રહી છે. ઓડિશાના મુખ્યમંત્રી શ્રી નવીન પટનાયકે આ હોસ્પિટલનું ઉદઘાટન કર્યું હતું. કેન્દ્રીય પેટ્રોલિયમ અને કુદરતી ગેસ મંત્રી શ્રી ધર્મેન્દ્ર પ્રધાન અને કેન્દ્રીય કોલસા અને ખાણ મંત્રી શ્રી પ્રહલાદ જોશી પણ આ કાર્યક્રમમાં જોડાયા હતા.
શ્રી પ્રહલાદ જોશીએ જણાવ્યું હતું કે, કેન્દ્ર સરકારે પહેલાંથી જ રાજ્ય સરકારોને કોવિડ-19 સામેની લડાઇમાં વિવિધ કામગીરીઓ માટે જિલ્લા ખનીજ ભંડોળ ના ભંડોળમાંથી 30% રકમનો ઉપયોગ કરવાની મંજૂરી આપતી માર્ગદર્શિકા બહાર પાડી દીધી છે. તેમણે ઉમેર્યું હતું કે, આનાથી ઓડિશા જેવા ખનીજ સમૃદ્ધ રાજ્યોને આ મહામારી સામે લડવામાં ઘણી મદદ મળી રહેશે.
કેન્દ્રીય કોલસા અને ખાણ મંત્રીએ ઉમેર્યું હતું કે, “મેં વ્યક્તિગત રીતે કોલસા અને ખાણ મંત્રાલયના તમામ PSUને નિર્દેશ આપ્યા છે કે તેઓ શક્ય હોય એટલા વધુ પ્રમાણમાં તેમની સંબંધિત રાજ્યો સરકારોને કોવિડ-19 સામે લડવામાં મદદ કરે, આ મહામારીએ દુનિયાના મોટાભાગના દેશોને ભરડામાં લીધા છે. મને ખુશી છે કે PSU આ સમયમાં મદદ માટે આગળ આવી છે.”
(કોલ ઇન્ડિયાની પેટા કંપનીઓ દ્વારા આઠ રાજ્યોમાં 1500 ક્વૉરેન્ટાઇન/આઇસોલેશન બેડ તૈયાર કરવામાં આવ્યા છે. તેવી જ રીતે, ભૂવનેશ્વરમાં NALCOના વડામથકના કર્મચારીઓએ ઓડિશા મુખ્યમંત્રીના રાહત કોષમાં પોતાનો એક દિવસનો પગાર આપીને રૂપિયા 2.5 કરોડનું યોગદાન કર્યું છે. NALCOએ કોરાપૂટ જિલ્લામાં ઓડિશા સરકાર દ્વારા કોવિડ-19 સમર્પિત હોસ્પિટલ તૈયાર કરવા માટે ભંડોળ આપવાની પણ સંમતિ આપી છે.
પ્રધાનમંત્રીનું કાર્યાલય
પ્રધાનમંત્રી આવતીકાલે લોક પ્રશાસન શ્રેષ્ઠતા પુરસ્કાર એનાયત કરશે તેમજ સનદી અધિકારીઓને સંબોધન કરશે
પ્રધાનમંત્રી શ્રી નરેન્દ્ર મોદી આવતી કાલે તા. 21 એપ્રિલનાં રોજ નવી દિલ્હીમાં વિજ્ઞાન ભવન ખાતે પ્રાધાન્ય ધરાવતા સુનિશ્ચિત કાર્યક્રમોનાં અસરકારક અમલીકરણ માટે તથા જિલ્લા/અમલીકરણ એકમો તેમજ કેન્દ્ર/રાજ્ય સંગઠનોમાં નવીનીકરણ અને ઉત્તમ કામગીરી બદલ શ્રેષ્ઠતા પુરસ્કાર એનાયત કરશે. આ પ્રસંગે પ્રધાનમંત્રી સનદી અધિકારીઓને સંબોધન કરશે.
નાગરિકોના કલ્યાણ માટે કેન્દ્ર અને રાજ્ય સરકારનાં સંગઠનો દ્વારા ચાર પ્રાધાન્ય ધરાવતા કાર્યક્રમોમાં જાહેર વહિવટના ક્ષેત્રે થયેલી ઉદાહરણરૂપ કામગીરીનો સ્વીકાર તેમજ કદર કરીને બહુમાન કરવામાં આવે છે. પ્રધાનમંત્રી શ્રેષ્ઠતા પુરસ્કાર માટેની નિર્ધારિત યોજનાઓમાં  પ્રધાનમંત્રી પાક વીમા યોજના,  ડિજિટલ ચૂકવણીને પ્રોત્સાહન  પ્રધાનમંત્રી આવાસ યોજના - શહેરી અને ગ્રામ્ય,  દિનદયાળ ઉપાધ્યાય ગ્રામિણ કૌશલ્ય યોજનાનો સમાવેશ થાય છે.
આ ઉપરાંત આ વર્ષે 4 નિર્ધારિત પ્રાધાન્ય ધરાવતા કાર્યક્રમો માટે 11 એવોર્ડ આપવામાં આવશે જ્યારે 2 એવોર્ડ કેન્દ્ર અને રાજ્ય સરકારો તેમજ જિલ્લાઓમાં નવીનીકરણ બદલ એનાયત કરવામાં આવશે. જે પૈકી એક એવોર્ડ જિલ્લાને મહત્વાકાંક્ષી કામગીરી કરવા બદલ એનાયત કરવામાં આવશે.
આ પ્રસંગે પ્રધાનમંત્રી બે પુસ્તકોનું વિમોચન કરશે. જેમાંનું ‘New Pathways’  એ એક સુનિશ્ચિત પ્રાધાન્ય ધરાવતા કાર્યક્રમો અને નવીનીકરણની સફળ ગાથાઓનો સંગ્રહ છે જ્યારે ‘Aspirational Districts: Unlocking Potentials’  મહત્વાકાંક્ષી જિલ્લાઓમાં પરિવર્તનની ક્ષમતા માટે વ્યુહરચના ઘડવા અંગેનું વૃતાંત છે.
NP/J.Khunt/RP
(Visitor Counter : 72
પ્રધાનમંત્રીનું કાર્યાલય
પ્રધાનમંત્રી શ્રીએ શ્રી અમરનાથ ગુફા પાસે વાદળ ફાટવાથી થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી અમરનાથ ગુફા પાસે વાદળ ફાટવાથી થયેલી જાનહાનિ બદલ શોક વ્યક્ત કર્યો છે.
પ્રધાનમંત્રી શ્રીએ ટ્વીટ કર્યું:
"શ્રી અમરનાથ ગુફા પાસે વાદળ ફાટવાથી વ્યથિત. શોકગ્રસ્ત પરિવારો પ્રત્યે સંવેદના. @manojsinha_જી સાથે વાત કરી અને પરિસ્થિતિનો તાગ મેળવ્યો. બચાવ અને રાહત કામગીરી ચાલી રહી છે. અસરગ્રસ્તોને તમામ શક્ય સહાય પૂરી પાડવામાં આવી રહી છે."
SD/GP/JD
(
મંત્રીમંડળ
મંત્રીમંડળે નવી મેડીકલ કોલેજની સ્થાપના કરવા માટે શ્રમ કલ્યાણ સંગઠન અંતર્ગત કેન્દ્રીય હોસ્પિટલને ઝારખંડના કરમા ખાતે ખસેડવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે શ્રમ અને રોજગાર મંત્રાલય અંતર્ગત કર્મા ઝારખંડની કેન્દ્રીય હોસ્પિટલને તેની જમીન અને ઈમારત સહિત વિના મુલ્યે ઝારખંડ સરકારને સ્થાનાંતરિત કરવા માટે મંજૂરી આપી દીધી છે. તેનો હેતુ મેડીકલ કોલેજોની સ્થાપનાને લગતી કેન્દ્ર સરકાર દ્વારા અમલી યોજના  હેઠળ એક નવી મેડીકલ કોલેજની સ્થાપના કરવાનો છે. તે વર્તમાન જિલ્લા/રેફરલ હોસ્પિટલો સાથે જોડાયેલ હશે અને સ્થાનિક ક્ષેત્રમાં લોકોના આરોગ્યને લગતી સેવાઓ પૂરી પાડશે.
અમલીકરણની વ્યૂહરચના અને લક્ષ્યાંકો:
કેન્દ્રીય હોસ્પિટલને તેની જમીન અને મકાન સહિત 3 મહિનાની અંદર ઝારખંડ સરકારને સ્થળાંતરિત કરવામાં આવશે. સ્ટાફ વગેરેનું સ્થળાંતર/સમાવેશન સહિત અન્ય બાબતોને ધ્યાનમાં રાખીને શ્રમ અને કેન્દ્રીય શ્રમ રોજગાર મંત્રાલય તેમજ રાજ્ય સરકાર વચ્ચે એક સમજૂતી કરાર પર હસ્તાક્ષર કરવામાં આવશે.
મુખ્ય અસરો:
આ પ્રસ્તાવ વડે દેશમાં પ્રતિવર્ષ તાલીમ મેળવનાર ડોકટરોની સંખ્યામાં અભિવૃદ્ધિ થશે. તેનાથી ક્ષેત્રમાં અને આસપાસના વિસ્તારોમાં સામાન્ય લોકોને ઉપલબ્ધ થનારી આરોગ્ય સેવાઓ તેમજ સ્વાસ્થ્ય સેવા સંરચનામાં સુધારો કરવામાં સહાયતા મળશે.
પૂર્વભૂમિકા:
શ્રમ અને રોજગાર મંત્રાલય પોતાની હોસ્પિટલો અને ડિસ્પેન્સરીઓના માધ્યમથી અસંગઠિત ક્ષેત્રમાં ચોક્કસ શ્રેણીના કામદારો અને તેમના આશ્રિતોને આરોગ્ય કાળજી સુવિધાઓ પૂરી પાડે છે. કરમા, ઝારખંડની માઈકા ખાણો અને બીડી કામદારોની જરૂરિયાતોને પહોંચી વળવા માટે શ્રમ અને રોજગાર મંત્રાલય દ્વારા 150 પથારીઓની હોસ્પિટલ  સ્થાપવામાં આવ્યી હતી. ઝારખંડ સરકારે આ ક્ષેત્રમાં એક નવી મેડીકલ કોલેજ સ્થાપવા માટે કરમા ખાતેની કેન્દ્રીય હોસ્પિટલને તેની જમીન અને ઈમારત સહિત વિના મૂલ્યે સ્થળાંતરિત કરવા માટેની દરખાસ્ત મૂકી હતી.
RP
(Visitor Counter : 97
સંચાર અને સુચના પ્રૌદ્યોગિકી મંત્રાલય
પોસ્ટ ઓફિસ નેટવર્કનો લાભ લેવા માટે ટાસ્ક ફોર્સ
પોસ્ટ ઓફિસ નેટવર્કનો લાભ લેવા પર ટાસ્ક ફોર્સની ભલામણો અનુસાર, ઈન્ડિયા પોસ્ટ પેમેન્ટ્સ બેંકની સ્થાપના પોસ્ટ વિભાગ હેઠળ 100% સરકારી માલિકીની પબ્લિક લિમિટેડ કંપની તરીકે કરવામાં આવી હતી. વધુમાં, પાર્સલ વ્યવસાયને સંભાળવા માટે વિભાગમાં પાર્સલ ડિરેક્ટોરેટની સ્થાપના કરવામાં આવી હતી. વિભાગે કોમન સર્વિસ સેન્ટર - સ્પેશિયલ પર્પઝ વ્હીકલ  સાથે એમઓયુ પણ કર્યા અને 1.16 લાખથી વધુ પોસ્ટ ઓફિસ-CSCની સ્થાપના બહુવિધ સરકારને નાગરિક અને વ્યવસાયથી નાગરિક સેવાઓ માટે કરવામાં આવી છે. આ ટાસ્ક ફોર્સની ભલામણો અનુસાર પોસ્ટ ઓફિસ પાસપોર્ટ સેવા કેન્દ્રો અને પોસ્ટ ઓફિસ આધાર કેન્દ્રોની સ્થાપના કરવામાં આવી છે અને તેનાથી કરોડો નાગરિકોને ફાયદો થયો છે.
દેશના છેવાડાના ભાગોમાં પણ બહુવિધ નાગરિક કેન્દ્રીત સેવાઓ પહોંચાડવા માટે પોસ્ટ ઓફિસ હવે સરકારનું મુખ્ય અંગ બની ગયું છે.
આ માહિતી સંચાર રાજ્ય મંત્રી શ્રી દેવુસિંહ ચૌહાણે આજે રાજ્યસભામાં એક પ્રશ્નના લેખિત જવાબમાં આપી હતી.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 134
પ્રધાનમંત્રીનું કાર્યાલય
પીએમએ હરજિન્દર કૌરને કાંસ્ય ચંદ્રક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ હરજિન્દર કૌરને મહિલાઓની 71 કિગ્રા વેઇટલિફ્ટિંગમાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
“આપણી વેઇટલિફ્ટિંગ ટુકડીએ બર્મિંગહામ CWGમાં અસાધારણ રીતે સારું પ્રદર્શન કર્યું છે. આને જારી રાખીને હરજિંદર કૌરે બ્રોન્ઝ મેડલ જીત્યો. આ વિશેષ સિદ્ધિ માટે તેણીને અભિનંદન. તેણીના ભવિષ્યના પ્રયાસો માટે તેણીને શુભેચ્છાઓ. ”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઉત્તરાખંડના ચકરાતામાં માર્ગ દુર્ઘટનામાં લોકોનાં મોત અંગે દુઃખ વ્યક્ત કર્યુ
ભોગ બનનારા લોકોને PMNRFમાંથી મરણોપરાંત આર્થિક સહાય મંજૂર કરી
પ્રધાનમંત્રી શ્રી નરેન્દ્ર મોદીએ ઉત્તરાખંડના ચકરાતામાં એક માર્ગ દુર્ઘટનામાં લોકોનાં મોત અંગે ઊંડો શોક વ્યક્ત કર્યો છે.
પ્રધાનમંત્રી કાર્યાલયે ટ્વીટ કર્યુ;
“ઉત્તરાખંડના ચકરાતામાં બનેલી માર્ગ દુર્ઘટના અત્યંત દુઃખદ છે. સરકાર અને સ્થાનિક પ્રશાસન રાહત અને બચાવકાર્યમાં વ્યસ્ત છે. આ દુર્ઘટનામાં જે લોકોએ પોતાના પ્રિયજનો ગુમાવ્યા છે, તેમના પ્રત્યે મારી ઊંડી સંવેદનાઓ. આ સાથે જ ઘાયલો ઝડપથી સ્વસ્થ થાય એવી કામના કરૂં છું. ઉત્તરાખંડના ચકરાતમાં થયેલા કરૂણ માર્ગ અકસ્માતમાં જેમણે પોતાના જીવ ગુમાવ્યા છે એ દરેકના પરિજનોને પીએમએનઆરએફમાંથી રૂ. 2 લાખની આર્થિક સહાય આપવામાં આવશે. જ્યારે દરેક ઘાયલને રૂ. 50000 આપવામાં આવશેઃ PM @narendramodi” PM Modi”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ ઈન્ટેલના સીઈઓ સાથે વાતચીત કરી
પ્રધાનમંત્રી શ્રી નરેન્દ્ર મોદીએ ઈન્ટેલના સીઈઓ શ્રી પેટ ગેલસિંજર સાથે વાતચીત કરી.
શ્રી મોદીએ એક ટ્વીટમાં કહ્યું,
“CEO of @intel @PGelsinger સાથે વાતચીત કરી. ભાવિ માનવીય પ્રગતિમાં ટેકનોલોજીની ભૂમિકા, the @_DigitalIndiaefforts અને ભારતમાં રોકાણની તકો અંગે વ્યાપક ચર્ચા થઈ. ”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીશ્રીએ સમગ્ર ભારતમાંથી હર ઘર તિરંગા ભાવનાની ઝલક શેર કરી
પ્રધાનમંત્રી શ્રી નરેન્દ્ર મોદીએ દેશભરમાંથી હર ઘર તિરંગા અભિયાન માટે લોકોના ઉત્સાહના કિસ્સાઓ શેર કર્યા છે.
પ્રધાનમંત્રી શ્રીએ ટ્વીટ કર્યું:
“अलौकिक दृश्य! देश के जल, थल और नभ में तिरंगा लहराता देख हर भारतीय आह्लादित है। #HarGharTiranga”
“इस जज्बे को प्रणाम! तिरंगे के प्रति अतुलित सम्मान का यह साहसिक दृश्य भारतीयों के उत्साह और उमंग को दर्शाता है। #HarGharTiranga”
“अद्भुत! भारत के भावी कर्णधारों से भरी ऐसी तिरंगा यात्राएं हर किसी में राष्ट्रभक्ति का जोश भरने वाली हैं। #HarGharTiranga”
“This is a great collective effort by the people of Visakhapatnam. I admire the enthusiasm towards #HarGharTiranga.”
“An excellent effort in Ladakh that will further the spirit of #HarGharTiranga movement.”
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 131 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 21.64 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,31,05,07,060
|
|
બાકી ઉપલબ્ધ
|
|
21,64,01,986
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 131 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 21.64 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
પ્રધાનમંત્રીનું કાર્યાલય
પ્રધાનમંત્રી શ્રીએ Google CEO સુંદર પિચાઈ સાથે મુલાકાત કરી
પ્રધાનમંત્રી શ્રી નરેન્દ્ર મોદીએ ગૂગલના સીઈઓ શ્રી સુંદર પિચાઈ સાથે મુલાકાત કરી અને અન્ય બાબતોની સાથે ઈનોવેશન અને ટેક્નોલોજી અંગે ચર્ચા કરી.
સુંદર પિચાઈના ટ્વીટના જવાબમાં પ્રધાનમંત્રી શ્રીએ ટ્વીટ કર્યું;
“તમને સુંદર પિચાઈને મળીને અને નવીનતા, ટેક્નોલોજી અને વધુ વિશે ચર્ચા કરીને આનંદ થયો. માનવ સમૃદ્ધિ અને ટકાઉ વિકાસ માટે ટેકનો લાભ લેવા માટે વિશ્વ સાથે મળીને કામ કરવાનું ચાલુ રાખે તે મહત્વનું છે.
YP/GP/JD
(
ગૃહ મંત્રાલય
ભારતમાં ફસાયેલા વિદેશીઓના પરિવહન અને કોવિડ-19ના પરીક્ષણમાં નેગેટિવ રિપોર્ટ બાદ ક્વૉરન્ટાઇનમાં રાખેલા લોકોને રજા આપવા અંગે SOP નિર્ધારિત કરવા ગૃહ મંત્રાલયે પરિશિષ્ટ બહાર પાડ્યું
કેન્દ્રીય ગૃહ મંત્રાલય  દ્વારા કોરોના વાયરસ સામેની લડાઇમાં લાગુ કરવામાં દેશવ્યાપી લૉકડાઉનની માર્ગદર્શિકામાં ઉમેરા માટે તમામ મંત્રાલયો/ વિભાગોને પરિશિષ્ટ અને અનુગામી પરિશિષ્ટ બહાર પાડવામાં આવ્યા છે
.
આ પરિશિષ્ટમાં ભારતમાં ફસાયેલા વિદેશી નાગરિકોના પરિવહન અને કોવિડ-19ના પરીક્ષણમાં નેગેટીવ રિપોર્ટ પછી ક્વૉરન્ટાઇનમાં રાખવામાં આવેલા લોકોને રજા આપવા અંગે SOP નિર્ધારિત કરવામાં આવ્યા છે.
પરિશિષ્ટનો દસ્તાવેજ
પ્રધાનમંત્રીનું કાર્યાલય
પીએમએ બાજરીના બીજની 150 થી વધુ જાતોને સાચવવા માટે લહારીબાઈના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ મધ્ય પ્રદેશના ડિંડોરીની 27 વર્ષીય આદિવાસી મહિલા લહારીબાઈને બાજરીની બ્રાન્ડ એમ્બેસેડર બનવા બદલ પ્રશંસા કરી છે. તેણીએ બાજરીના બીજની 150 થી વધુ જાતો સાચવી રાખી છે.
ડીડી ન્યૂઝના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
“લહારીબાઈ પર ગર્વ છે, જેમણે શ્રી અન્ન પ્રત્યે નોંધપાત્ર ઉત્સાહ દર્શાવ્યો છે. તેણીના પ્રયત્નો બીજા ઘણા લોકોને પ્રોત્સાહિત કરશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(